Ha e e-s'o kholisehe? Sheba pontšo ena e khutšoanyane ea video: Pego yeo e bontšhago tekanyo yeo ka yona Mageorgia a bego a tseba Mangwalo e hwetšwa ka pukung ya The Martyrdom of St. Shushanik the Queen, yeo mohlomongwe e ngwadilwego lekgolong la bohlano la nywaga. Mongwadi ge a anega taba e kwešago bohloko ya kgošigadi, o akaretša ditsopolo tše di tšwago ditemaneng tša Dipsalme, Diebangedi gotee le dikarolong tše dingwe tša Beibele le go umaka ka tšona. Gape o anega gore ge a be a leka go phophotha go balaodi ba Peresia, monna wa Shushanik e lego Varsken, mmuši wa Mmušo wa Georgia wa Kartli, o ile a tlogela seo go thwego ke Bokriste, a sokologela go Bozoroaster bja Peresia gomme a laela gore mosadi wa gagwe a dire se se swanago. Go ya ka puku yeo, mosadi wa gagwe o ile a gana go latola ditumelo tša gagwe gomme a homotšwa ke Mangwalo pele a ka bolawa.